Πέτρος Μπούα Σκλέπας

Ο Πέτρος Μπούα(ς) ο επονομαζόμενος Σκλέπας (χωλός), ήταν πολέμαρχος του 15ου αιώνα, γόνος της οικογένειας των Μπούα που είχε Αρμάνικη (Βλάχικη) καταγωγήMadgearu & Gordon 2008, p. 83: "The despots Gjin Buia Spata and Peter Liosha were recognized by Symeon Uroš in 1359–1360 as rulers in Epirus and Aetolia. Albanian historians consider Gjin (or Ghinu) Buia and Peter Liosha Albanian, but it is sure that at least the Buia family was of Aromanian origin...".

Βιογραφικά στοιχεία
Πατέρας του Πέτρου ήταν ο Ιωάννης Μπούας άρχοντας του Αγγελοκάστρου της ΑιτωλοακαρνανίαςΚαργάκος 2000, σελ. 52 - 53.

Μετά την άλωση της Κωνσταντινουπόλεως και ενώ ο εμφύλιος πόλεμος μεταξύ των δύο τελευταίων δεσποτών του Μορέως Θωμά και Δημητρίου Παλαιολόγου μαινόταν, ο Πέτρος Μπούας συμμάχησε  με τον Μανουήλ Καντακουζηνό ο οποίος είχε επαναστατήσει εναντίων των Παλαιολόγων διεκδικώντας την ηγεσία του Δεσποτάτου του ΜυστράΜίλλερ 1909 - 1910, σελ. 139.. Οι δεσπότες μπροστά στο αδιέξοδο ζήτησαν τη βοήθεια του σουλτάνου Μωάμεθ Β΄. Αυτός έστειλε στην Πελοπόννησο τον Τουραχάν και με τη βοήθειά του οι Παλαιολόγοι νίκησαν τους επαναστάτες. Παρόλα αυτά, ο Πέτρος κατάφερε να πάρει χάρη από τον σουλτάνο, και να διατηρήσει τα προνόμιά τουΜίλλερ 1909 - 1910, σελ. 142..

Κατά τη διάρκεια του πρώτου Βενετοτουρκικού πολέμου πολέμησε στο πλευρό των Βενετών. Το 1470, μετά την κατάληψη της Χαλκίδας από τους Τούρκους κατέφυγε στη Ζάκυνθο, επικεφαλής 500 ομοεθνών του. Όμως λίγα χρόνια αργότερα το 1479, οι Τούρκοι λεηλατούν το νησί και έτσι αναγκάζεται μετά από συμφωνία να το εγκαταλείψειΕξεγέρσεις Ελλήνων και Αλβανών στην Πελοπόννησο. Τοπικές αντιστάσεις στην τουρκική κατάκτηση. Μιχαήλ Ράλλης και Πέτρος Μπούας. (1458-1479), κείμενο: Κατερίνα Κορρέ. tanea.gr. Ανακτήθηκε 19/07/20018.

Παραπομπές

Βιβλιογραφία
Σαράντος Καργάκος, Αλβανοί, Αρβανίτες, Έλληνες , Αθήνα 2000.
Ουίλλιαμ Μίλλερ, Ιστορία της Φραγκοκρατίας εν Ελλάδι (1204-1566) Μετάφραση Σ. Λάμπρου, τόμος 2ος, Αθήνα 1909 – 1910.

Εξωτερικοί σύνδεσμοι
Εξεγέρσεις Ελλήνων και Αλβανών στην Πελοπόννησο. Τοπικές αντιστάσεις στην τουρκική κατάκτηση. Μιχαήλ Ράλλης και Πέτρος Μπούας. (1458-1479), κείμενο: Κατερίνα Κορρέ. tanea.gr. Ανακτήθηκε 19/07/20018.

Κατηγορία:Οίκος Μπούα